নিজস্ব প্রতিবেদক : বাংলাদেশ কম্যিউনিটি জার্নালিষ্ট এসোসিয়েশন (বিসিজেএ) এর ৬ষ্ঠ প্রতিষ্ঠাবাষির্কীতে প্রতিবছরের মতো এ বছর তৃণমূল পর্যায়ে সেরা সাংবাদিক সন্মাননা প্রদান করেছে। ২০নভেম্বর বৃহস্প্রতিবার সকাল ১১টায় ঢাকাস্থ তৃণমূল সাংবাদিকদের সংগঠন বিসিজেএ প্রতিষ্ঠাবাষির্কী উপলক্ষ্যকে কেন্দ্র করে দেশের বিভিন্ন গণমাধ্যমের সেরা ২জন রিপোর্টারকে সম্মাননা দেয়া উপলক্ষ্যে শাহবাগ জাতীয় যাদুঘর মিলনায়তনের কবি সুফিয়া কামাল মিলনায়তনে বিশাল পরিসরে আয়োজন করে এক বর্ণাঢ্য অনুষ্ঠানসূচী। সেই অনুষ্ঠানে যাত্রাশুরু করলো বিসিজেএ এবার দেশের সবচেয়ে অত্যাধুনিক প্রযুক্তি, সংবাদকর্মীদের নিয়ে উদ্ধোধন করেছে অনলাইন দৈনিক নতুনকন্ঠ। বিসিজেএ-এ সভাপতি ও টিভি সাংবাদিক এইচ.এম.দুলালের সভাপতিত্বে সাংবাদিক সম্মাননা ও নতুনকন্ঠের জন্মদিনের প্রথম সংখ্যাটির মোড়ক উন্মোচনের জন্য প্রধান অতিথি হিসেবে উপস্থিত ছিলেন কৃষক-শ্রমীক জনতালীগের সভাপতি,বজ্রকথনের বিশিষ্ট কলামিষ্ট বঙ্গবীর কাদের সিদ্দিকী বীর উত্তম। বিশেষ অতিথি হিসেবে মঞ্চে উপস্থিত থেকে মূল্যবান বক্তব্য রাখেন ঢাকসুর সাবেক ভিপি, জনপ্রিয় টিভির টক’শো ব্যক্তিত্ব ও নাগরিক ঐক্য পরিষদের আহবায়ক মাহমুদুর রহমান মান্না, প্রধান আলোচক হিসেবে তৃণমূল সাংবাদিকতার গুরুত্ব তুলে ধরে কথা বলেন দৈনিক স্বাধীনমতের সম্পাদক, বিশিষ্ট শিল্পপতি ড. খন্দকার আলী আজম। সে সাথে রাজনৈতিক প্রেক্ষাপটে নিরপেক্ষ সাংবাদিকতা কেমন হওয়া উচিত এই নিয়ে সংক্ষিপ্ত বক্তব্য রাখেন বিএনপি কেন্দ্রীয় নির্বাহী পরিষদের সদস্য এডভোকেট রফিক শিকদার প্রমূখ।